Tarmo Lausing

Tarmo Lausing (sündinud 21. aprillil 1983 Tartus) on Eesti poliitik.

Haridus
Lausing on lõpetanud Hugo Treffneri Gümnaasiumi ning omandanud Tartu Ülikoolis bakalaureusekraadi õigusteaduses.

 Poliitiline karjäär 

Aastatel 2001–2013 kuulus ta Eesti Keskerakonda, alates 2019. aastast kuulub Sotsiaaldemokraatlikku Erakonda.

Keskerakonda astunult töötas Lausing riigikogu liikme Küllo Arjakase assistendina. 2003-2004 töötas ta Lasnamäe linnaosavalitsuses, mille juurde tema algatusel rajati Lasnamäe Õpilaste Nõukoda. Ka aitas ta kaasa Tallinna Õpilasvolikogu asutamisele.

2005. aasta aprillist töötas ta Tallinna hariduse, kultuuri ja noorsootöö valdkonna abilinnapea nõunikuna. Hiljem töötas ta haridus- ja teadusministeeriumis abiministri nõunikuna.

2003-2005 oli Lausing Keskerakonna noortekogu esimees, seejärel sai temast Keskerakonna Lasnamäe piirkonna aseesimees. 2005. aastast on ta olnud ka Tallinna linnavalitsuse haridus- ja kultuurikomisjoni liige (hiljem ka esimees) ning 2004. aasta märtsist Tallinna linnavalitsuse noortenõukogu liige.

2005. aastal algatas Lausing Tallinna noorteöö tava Madridi samalaadse ürituse "Noche mas Joven" eeskujul. Esimene noorteöö toimus 2005. aasta septembris Lasnamäel ja Tallinna kesklinnas; üritust korraldati kokku seitsmel aastal järjest.

2006-2008 kuulus ta Tallinna õpilasmaleva nõukokku.

2007. aastal valiti Lausing Tallinna linnavolikogu aseesimeheks. Esimesel hääletusel 14. juunil ei kogunud ta piisavalt hääli, valimine õnnestus teisel katsel 21. juunil.

2007. aasta 23. augustil andis Lausing Tallinna linnavolikogus sisse eelnõu, milles tehti linnavalitsusele ülesandeks püstitada Jüri Vilmsile Tallinna mälestusmärk. Raskuste tõttu asukoha leidmisel jäi mälestusmärk siiski rajamata.

Novembris 2007 tegi Lausing koos Maria Beljatskaja ja Nikolai Degtjarenkoga linnavolikogus ettepaneku, et Tallinn eraldaks eelarvest pool miljonit krooni alkoholivastase teavituskampaania jaoks, mis algaks reklaamikampaaniaga ja mille käigus pandaks alkoholi müüvates Tallinna poodides nähtavale kohale infokandjad alkoholivastaste loosungitega.

Kuni 2008. aastani juhtis Lausing Jüri Vilmsi Sihtkapitali, mis andis välja Keskerakonna ajalehti Kesknädal ja Vesti Dnja.

Lausing on toetanud ajakirjanduses Tallinna Televisiooni, ta kuulus ka TeleTallinna kontseptsiooni välja töötanud komisjoni.

2010. aasta kohalikel valimistel sai Lausing Lasnamäel kandideerides 410 häält.

Septembris 2013 lahkus Lausing Keskerakonnast protestiks noorpoliitik Vladimir Sveti sunniviisilise ümberpaigutamise vastu Keskerakonna valimisnimekirjas. Oktoobris 2013 avaldas Eesti Ekspress artikli, milles Lausing tunnistas, et on osalenud Keskerakonnale teadmata päritoluga raha annetamisel.

2019. aasta suvel astus Lausing Sotsiaaldemokraatliku Erakonna liikmeks. 6. jaanuaril 2020 valiti ta SDE Tallinna piirkonna aseesimeheks ja Kesklinna osakonna aseesimeheks.

Teosed
 Raamatud 
 Jaan Lausing, Tarmo Lausing. Mees, kes jäi ellu. Taadu. Tallinn, 2017 – kaasautor.

 Artikleid ja sõnavõtte 

"Jüri, aitab omaväravate löömisest. Lepi presidendiga ära!" Eesti Päevaleht / Delfi, 2. jaanuar 2020
"Isamaa, et teil ka häbi ei ole!" Eesti Päevaleht / Delfi, 18. detsember 2019
"Ratasel ongi jäänud vaid kaks valikut - õudne lõpp või lõputu õudus Eesti Päevaleht / Delfi, 15. november 2019
"Kas ulmeline unistus Lasnamäe trammist lastakse jäädavalt allavett?" Eesti Päevaleht / Delfi, 30. mai 2017
"Milleks üldse üritada igavikustada monumendiga inimest? Inimene oma loomult on ju surelik – ajutine ja ekslik!" Eesti Päevaleht / Delfi, 18. veebruar 2017
"Kaljulaidist edasi mõeldes - lasteaed võiks anda põnnile ka kolmanda keele suhu" Eesti Päevaleht / Delfi, 3. veebruar 2017
"Kui ühel hetkel ei olnud Savisaart enam poliitlaval, paistsid Reformierakonna tibukollasele kuuele tekkinud plekid teravalt silma" Eesti Päevaleht / Delfi, 11. jaanuar 2017
"Savisaar ajas 500 000 krooni kaupa erinevatelt ärimeestelt rahasid välja" Delfi, 7. oktoober 2013
"Keskerakonna musta rahastaja nime saab lugeda Tarmo Lausingu kirjutatavast raamatust" Delfi, 4. oktoober 2013
"Kesknoorte eksjuhid kritiseerivad Savisaart" Eesti Päevaleht / Delfi, 17. september 2013
"Ligi krõbe sõnavõtt ei ole ministrile kohane" Delfi, 1. juuni 2012
"Igal korralikul linnal on oma televisioon" Eesti Päevaleht, 30. november 2007
"Jüri Vilms väärib mälestusmärki Tallinnas" Postimees, 18. oktoober 2007
Tarmo Lausingu "Aruanne valijatele" 2006. aastast ja lühielulugu
Kõne Keskerakonna Noortekogu kongressil Keskerakonna Noortekogu koduleht, 22. mai 2004
"Aasta 2003 - Keskerakonna noortekogu rekordaasta" Kesknädal, 14. jaanuar 2004

Isiklikku
Tarmo Lausingul on neli last.

Välislingid
 Tarmo Lausingu profiil Vabariigi Valimiskomisjoni kodulehel
 2006. aastal Tallinna konverentsil esinenute lühielulood
 Kadri Jakobson "Kaotajad lahkuvad suurte hüvitistega" Äripäev, 19. märts 2007
 Kristina Traks "Savisaar võitleb joomisega poole miljoni eest" Äripäev, 14. november 2007
 "Tarmo Lausing jääb isapuhkusele" SL Õhtuleht, 30. juuli 2008
 "Kurikuulus Elmar Sepp asub Jüri Vilmsi Sihtkapitali juhtima" Eesti Ekspress, 4. august 2008
 "Lausing: valimisseaduse muudatus valmistas ette Ansipi teed Tallinna meeriks" Tallinna Postimees, 11. detsember 2008
 ""Erisaate" Anatolist saab Keskerakonna kandidaat Lasnamäel?" Elu24, 15. detsember 2008
 Oliver Õunmaa "Volikogus hoidis pinget ülal nuhkide ja selgeltnägijate teema" Pealinn, 26. jaanuar 2009
 "Tallinn on hädas Vilmsi monumendi püstitamisega" Tallinna Postimees, 27. jaanuar 2009
 Koit Brinkmann "Suletud Vesti Dnja jäi firmadele võlgu" Äripäev, 21. aprill 2009
 Dannar Leitmaa "Jaak Vihmand: linnavolikogus puudub arutelu" Eesti Päevaleht, 27. oktoober 2009
 "Tarmo Lausing peatab oma volitused Tallinna volikogus" Delfi, 28. september 2010

Kategooria:Eesti Keskerakonna poliitikud
Kategooria:Hugo Treffneri Gümnaasiumi vilistlased
Kategooria:Sündinud 1983